# The Adventures of Sherlock Holmes (film)

| *The Adventures of Sherlock Holmes* |
| --- |
| Generell informasjon |
| Prod.land | USA |
| Lengde | 81 min. |
| Språk | Engelsk |
| Bak kamera |
| Regi | Alfred L. Werker |
| Produsent | Darryl F. Zanuck |
| Manusforfatter | Edwin Blum William Drake |
| Musikk | Robert Russell Bennett Cyril J. Mockridge |
| Sjeffotograf | Leon Shamroy |
| Klipp | Robert Bischoff |
| Foran kamera |
| Medvirkende | Basil Rathbone Nigel Bruce Ida Lupino George Zucco Alan Marshal |
| Distributør | 20th Century Fox |
| Premiere | * 1. september 1939 (1939-09-01) (USA)
 |
| Eksterne lenker |
| IMDb
 |

The Adventures of Sherlock Holmes er en amerikansk mysteriefilm fra 1939, regissert av Alfred L. Werker. Filmen er en pastisj på beretningene og rollefigurere i Arthur Conan Doyles bokserie om Sherlock Holmes. Filmen er også basert på teaterstykket *Sherlock Holmes* fra 1899 av William Gillette. Filmatiseringen er den andre (etter *Hunden fra Baskervilles*) i en serie på 14 filmer med Basil Rathbone som Sherlock Holmes og Nigel Bruce som Dr. Watson. De 14 filmene ble utgitt med måneders mellomrom i perioden 1939 til 1946. Det er likevel den siste av *Sherlock*-filmene som ble produsert av 20th Century Fox og den siste i Rathbone/Bruce-serien som utspiller seg i Viktoriatiden. De neste tolv filmene, som ble produsert av Universal Pictures, utspilte seg i samtiden.

Sherlock-replikken «*Elementary, my dear Watson.*» ligger på det amerikanske filminstituttets liste over historiens beste filmsitater.

## Handling

Filmen er lagt til 1894, og begynner med Moriarty og Holmes som står på trappene rett utenfor Old Bailey, hvor deres erkefiende Moriarty nettopp har blitt frikjent for drap på grunn av manglende bevis. Holmes og Watson reiser deretter hjem til 221 B Baker Street, hvor de får besøk av Ann Brandon. Hun forteller at hennes bror Lloyd har mottatt en merkelig beskjed: En tegning som var identisk med en tegning som ble mottatt av faren deres like før hans brutale drap 10 år tidligere. Holmes forstår at beskjeden er en advarsel, og skynder seg for å finne Lloyd Brandon. Men de er for sent ute, ettersom Lloyd nettopp har blitt myrdet.

Sherlock Holmes, i forkledning, deltar ved et hage-fest hvor han tror at noen kommer til å myrde Ann Brandon. Denne angriperen viser seg å være Gabriel Mateo, som ønsker hevn mot Brandon-familien på grunn av hans problemer med Anns far. Mateo avslører også at det var Moriarty som oppfordret Mateo til å hevne seg. Holmes innser at Moriarty bruker disse hendelsene som endistraksjon fra hans virkelige forbrytelse, en forbrytelse mot hele det britiske imperiet: Et forsøk på å stjele Storbritannias kronregalier.

## Medvirkende

* Basil Rathbone – Sherlock Holmes
* Nigel Bruce – Dr. Watson
* Ida Lupino – Ann Brandon
* George Zucco – Professor Moriarty
* Alan Marshal – Jerrold Hunter
* Terry Kilburn – Billy
* Henry Stephenson – Sir Ronald Ramsgate
* E. E. Clive – Kommissarie Bristol
* Arthur Hohl – Bassick
* Mary Forbes – Lady Conyngham
* Peter Willes – Lloyd Brandon
* Mary Gordon – Mrs. Hudson
* Frank Dawson – Dawes
* George Regas – Matteo
* William Austin – Mann

## Referanser

## Eksterne lenker

* (en) *The Adventures of Sherlock Holmes* på Internet Movie Database

* (sv) *The Adventures of Sherlock Holmes* i Svensk Filmdatabas

* (da) *The Adventures of Sherlock Holmes* i Danmark Nationale Filminstitut

* (fr) *The Adventures of Sherlock Holmes* på Allociné

* (nl) *The Adventures of Sherlock Holmes* på MovieMeter

* (en) *The Adventures of Sherlock Holmes* på The Movie Database – film

* (en) *The Adventures of Sherlock Holmes* på American Film Institute

* (en) *The Adventures of Sherlock Holmes* på Rotten Tomatoes